《芳草》
唐代·虚中

绵绵芳草绿，何处动深思。金谷人亡后，沙场日暖时。

龙鳞藏有瑞，风雨洒无私。欲采兰兼蕙，清香可赠谁。

作者简介：唐僧。宜春人。少脱俗从佛，而读书吟咏不辍。居玉笥山二十载，游潇湘，与齐己、尚颜、顾栖蟾为诗友。后住湘西栗成寺，与马希振情好甚笃。又时时贻诗司空图，图亦推重之。有《碧云集》。